Fortid (tidsskrift)

Fortid er et fagtidsskrift som publiserer historierelaterte artikler og bokanmeldelser. Bladet ble stiftet i 2004, og har siden kommet ut jevnlig. Tidsskriftet gis ut av historiestudentene ved Universitetet i Oslo, som også utgjør redaksjonen. Fortid utkommer med fire temanumre i året, og har per 2009 et opplag på 600. Bladet vurderer alle bidrag som har relevans for historiefaget. Fortid er medlem av Norsk Tidsskriftforening og distribueres gjennom interpress.

I tillegg til å utgi bladet arrangerer Fortidredaksjonen foredrag og debatter. Hvert halvår holdes det slippfest med relevante foredrag for siste utgave av tidsskriftet på Filologisk Forenings bodega «Uglebo». Dessuten har redaksjonen arrangert debatter og bokbad på Blå og Litteraturhuset. Blant disse kan nevnes debatten «Historie uten moral?» som ble holdt på Litteraturhuset 15. januar 2008. I panelet satt Arvid Bryne, Odd-Bjørn Fure, Guri Hjeltnes og Hans Fredrik Dahl, og ordstyrer var Astrid Sverresdotter Dypvik. Temaet var Arvid Brynes bok Vi sloss for Norge, som høsten 2007 ble kritisert av faghistorikere for naivitet og mangel på kritisk refleksjon. Panelet diskuterte hvorvidt det er moralske eller faglige kriterier som styrer kritikken mot boken Vi sloss for Norge, hva som er forholdet mellom moralske kriterier og kravet til objektivitet, og hvorvidt det er problematisk at historikerne trekker moralske konklusjoner. 

Studieåret 2005/2006 ble tidsskriftet kåret til årets studentpublikasjon av Studentsamskipnaden i Oslo.

Redaktører
2004: Gunnar Jakobsen
2005: Gunnar Jakobsen
2006: Jardar Sørvoll (nr. 1-3), Håkon Evju (nr. 4)
2007: Håkon Evju (nr. 1-2), Johannes Due Enstad og Anette Wilhelmsen (nr. 3-4)
2008: Johannes Due Enstad og Anette Wilhelmsen (nr. 1-3), Marie Lund Alveberg og Marthe Glad Munch-Møller (nr. 4)
2009: Marthe Glad Munch-Møller og Marie Lund Alveberg (nr. 1-2), Marthe Glad Munch-Møller og Øystein Idsø Viken (nr. 3), Øystein Idsø Viken og Haakon Ikonomou (nr. 4) 
2010: Nina Maria Rud og Espen Thoen
2011: Kristin Li og Sveinung Kasin Boye
2012: Aslak Kittelsen og Henriette Mikkelsen Hoel (nr. 1-3), Henriette Mikkelsen Hoel og Erik Tobias Taube (nr. 4)
2013: Henriette Mikkelsen Hoel og Erik Tobias Taube (nr. 1), Erik Tobias Taube og Miriam Finset Ingvaldsen (nr. 2-3), Miriam Finset Ingvaldsen og Henrik Mathiesen (nr. 4).
2014: Henrik Mathiesen og Fredrikke Holt Skråmm.
2014–2015: Mari Torsdotter Hauge
2015–2016: Nora Rodin og Skage A. Østberg
2016–2017: Julia Stangeland og Carl Løvstad
2017–2018: Anna Marie S. Nesheim og Even Næss Bergseng
2018–2019: Eli Morken Farstad og Erlend Lundvall
2019-2020: Charlotte Aslesen og Jonas Fostervoll Øverland

Fortid på pensum
Artikler fra Fortid har vært brukt på pensum ved universiteter og høgskoler.
 2008 - Høgskolen i Bodø hadde Claudia Lenz' artikkel "Fra matauk til menneskerettigheter. Fortelling og fortolking av krigsminner i norske familier gjennom tre generasjoner" fra Fortid 2/2007 på pensum til delemnet Bodø, Nordland og Norge under 2. verdenskrig: okkupasjon, dagligliv og sosiale forhold. Artikkelen var på pensum i dette faget også i 2010. 
 2010 - Universitetet i Tromsø hadde tre artikler på pensum til faget Introduksjonskurs i historie: Hvordan historie blir til. Disse var Erling Sandmos artikkel "Fra kvinne- til kjønnshistorie - og tilbake? Om kjønnsperspektivets betydning i det norske historiefaget", Eirinn Larsens artikkel "Historiens kjønn og generasjoner. Et tilbakeblikk på kvinne- og kjønnshistorie" og Gro Hagemanns replikk til de to foregående. Alle fra Fortid 1/2010.
 2012 - Universitetet i Oslo har to artikler på pensum. I faget Nyere norsk historie, særemnet Norsk høyreekstremisme i mellomkrigstiden er det tale om Nicola Karcher, ”Den nordiske bevegelses ’generalstab’. Nordischer Ring og samarbeidet med norske raseforskere” fra Fortid 2/2009. I historiedelen av faget Praktisk pedagogisk utdanning 1 er det tale om Halvdan Eikeland, "Interkulturell dannelse i norsk og tysk historiefaglig skoleundervisning", fra Fortid 4/2007.

Referanser

Eksterne lenker 
 
 På Fortids nettside ligger tidligere utgivelser som .pdf

 Framtidas historikere. Mona Ringvej ved Universitetet i Oslo anmelder Fortid 2/2007 i Klassekampen 
 Finn Arne Jørgensen ved NTNU anmelder nr 4/2008, Miljøhistorie  
 Ragnar Trøite anmelder Fortid 1/2009 i Universitas

Norske tidsskrifter
Studentforeninger ved Universitetet i Oslo
Tidsskrifter om historie
Publikasjoner etablert i 2004